
Mitsubishi RV-3SB Robot Geometriai Modellezése Unity Környezetben

Kulcsszavak: Geometriai modellezés; Szimuláció; Unity;
A dolgozat célja egy Mitsubishi RV-3SB típusú ipari robot geometriai modellezésének bemutatása. A dolgozatban részletesen ismertetésre kerül a nyílt kinematikai lánccal rendelkező ipari robotok direkt geometriai modellezéséhez széleskörben használt Denavit-Hartenberg konvenció. Az inverz geometriai modell megalkotásához, a manipulátor speciális geometriai tulajdonságait kihasználva, az úgynevezett dekompozíciós eljárás kerül alkalmazásra. Ez a módszer lehetővé teszi, hogy az inverz geometria komplex, nemlinearitásokkal terhelt problémáját, könnyebben kezelhető részfeladatokra bontsuk. Mindkét módszer gyakorlati megvalósítása is ismertetésre kerül az RV-3SB robot példáján.
A kiválasztott robot matematikai modellje Unity fejlesztő környezetben kerül implementálásra, amely lehetővé teszi a robotpóz 3D-ós szemléltetését, illetve különböző felhasználói felületek megvalósítását. Habár a Unity hagyományosan videójátékok fejlesztésére használt szoftver, teljes mértékben alkalmas ipari robotok digitális modellezésére is. A Unity jatékmotor, a megfelelő matematikai modellek C# programozási nyelven történő implementálásával, lehetővé teszi egy olyan digitális iker létrehozását, amellyel a későbbiekben akár a fizikai robot működését valós időben szimuláljuk.



